recursal/SuperWikiNEXT-32B huggingface dataset:
**«Ringen er sluttet»** er en norsk sang som ble skrevet av Øystein Sunde, og utgitt 4. april 2005 på Sundes musikkalbum *Sånn er'e bare*.

Teksten til «Ringen er sluttet» fulgte med i CD-heftet til *Sånn er'e bare*. Den handler om håndverkere av den tvilsomme sorten som tekstens jeg kommer i kontakt med når ting ikke virker som det skal i hjemmet. Og det ene fører det andre med seg.

Sangen var med på settlista høsten 2002 da Sunde spilte forestillingen *Øystein Sunde ...og vel så det* på Dizzie Showteater, og da hadde den «Rørlegger'n kommer» som tittel.

Både tekst og noter ble publisert i noteboka *Sånn er'e bare* i 2006.

Musikere og instrumenter
------------------------

* Øystein Sunde: vokal, akustisk gitar
* Stian Carstensen: trekkspill
* Olaf Kamfjord: kontrabass

«Ringen er sluttet» ble fremført av Sunde i programmet *Øystein Sunde ...og vel så det* (sendt 25. desember 2004 på NRK1). Ved siden av Sunde og Kamfjord, bidro Olga Konkova på trekkspill og Stein Bull-Hansen med på mandolin.

Referanser
----------

1. 1 2  *Sånn er'e bare*– informasjon i CD-heftet
2. ↑  TV2 programmet *Absolutt Underholdning* 30. mars 2005
3. ↑  Spinner Records – Medium: *Sånn er'e bare* – Øystein Sunde (2005)
4. ↑  *Øystein Sunde ...og vel så det* programmet som ble solgt på forestillingen.
5. ↑  Sunde, Øystein (2006) *Sånn er'e bare*. Blåmann Musikkforlag Norge AS; Oslo. ISBN 82-462-0051-4 s. 18 – 21
6. ↑  VG – 24. desember 2004 side 78
***Sommer og sønnavind*** er en ungdomsroman av Kjersti Scheen, utgitt i 2006. 

Boka har hovedpersonene Sandra, Jim, Johnny, Lars-Erik, Isabell og Sirianna, søsteren til Jim og kjæresten til Johnny, men litt forelska i Lars-Erik. 

Hvor vil man være når sommersola skinner og kaprifoliumen dufter og hvite måker stryker lavt over blått hav? På Sørlandet, selvfølgelig. Og akkurat der befinner Sandra seg, men hun er ikke lykkelig for det. Hun gråter i hengekøya. Dessuten står noen og ser på henne om natta når hun sover, men hun vet ikke hvem det er.

Det er andre i denne historien enn Sandra. Det er f.eks. Sirianna som elsker Johnny mens hun er litt forelska i Lars-Erik, som er broren til Isabell, hun tynne, pene med det lange håret. Isabell skulle gjerne hatt Jim (broren til Sirianna), men han er visst opptatt, eller i ferd med å bli det.

Mørk og lyst. Sommerdag og sommernatt.

Men en kveld ligger det en fremmed fiskeskøyte og duver i Lekterrenna. Det er da ting virkelig begynner å skje.
**Hans W. Brimi** (født 22. desember 1917, død 14. juni 1998) var en norsk gårdbruker, felespiller, folkemusiker, tradisjonsbærer og tonekunstner fra Garmo i Lom. 

Brimi var gift med Aslaug (født Blakar), og de fikk barna Willie, Rolv, Anna, Asta og Astrid. Hans drev gården Brimi i Vårdalen, og fortsatte som spelemann og musiker da eldstegutten tok over bruket.

Aktivitet
---------

Brimi er en av de fremste folkemusikerne på 1900-tallet både som utøver og formidler av felespillet. Han spilte inn i NRK så tidlig som i 1933. Etter den gangen har det blitt mangt et opptak med ham i rikskringkastinga. Ikke minst i en periode på 70-tallet da gammeldansgruppa hans spilte over 30 gammeldansprogrammer. Han har vunnet Landskappleiken 13 ganger. Han har fått Kongens fortjenstmedalje i gull, Lom kommunes kulturpris, Hilmarprisen i 1995 og ble æresmedlem i LfS i 1977.

Elev og læremester
------------------

Brimi er en stor kilde for slåttespillet og gammeldansen i Ottadalen. Han hadde store spelemenn som Sjugurd Garmo og Ola Moløkken som læremestre. I tillegg laga han mye musikk selv. Han har spilt mye sammen med andre musikere, for eksempel Jon Faukstad, Geir Egil Larsen og Pernille Anker. Han har var gjesteforeleser på Ole Bull-akademiet på Voss i mange år.

Diskografi
----------

Han var med på mange musikkproduksjoner, og ble nominert til Spellemannprisen fem ganger. Den siste produksjonen med Hans W. Brimi var en samle-CD fra plateselskapet Heilo, med opptak av Hans fra 1957 til 1987: *Hyljarliv*. I 2006 ga sønnesønnen Aslak Opsahl Brimi ut produksjonen *Blå september* (på plateselskapet Talik), der både Aslak og Hans sitt spill er representert.

Referanser
----------

1. 1 2   Norsk biografisk leksikon, oppført som Hans Willie Brimi, Norsk biografisk leksikon ID Hans\_Brimi, besøkt 9. oktober 2017[Hentet fra Wikidata]
2. ↑   festival.hilmarfestivalen.no[Hentet fra Wikidata]
3. ↑  «Dødsannonser». *Gudbrandsdølen Dagningen*. 17. juni 1998. s. 73.
4. ↑  «Tildelinger av ordener og medaljer». Kongehuset. Besøkt 5. februar 2017.
5. ↑  «Hans W. Brimi». *Aslak Brimis hjemmeside*. Besøkt 30. desember 2018.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** Geni **·** VIAF **·** ISNI **·** SUDOC **·** KulturNav **·** MusicBrainz **·** Discogs
 |
***Nyryddinga*** er en roman av den norske forfatteren Sigmund Løvåsen. Boken kom ut i 2003 på Samlaget og er Løvåsens debutroman. Den handler om ti år gamle Geir, som vil bli bonde som sin far. *Nyryddinga* kom ut som billigbok i 2004 med ISBN 9788252164374. Hjemmesiden hos forlaget har informasjon og lenker til mange anmeldelser. I 2006 kom den ut som lydbok, lest av Anders Eide, på CappelenDamm forlag. Lydbokutgaven har ISBN 9788278442777 og spilletiden er 4 timer og 24 minutter.

Handling
--------

Geir bor på en liten gård sammen med moren, faren og lillebroren sin. De lever et idyllisk liv oppe i landsbygda. Men plutselig en dag skjer det ting. Boken handler om kjærlighet, motgang og vennskap.

Priser
------

* Tarjei Vesaas debutantpris 2003
* P2- lyttaranes romanpris 2003

Referanser
----------

1. ↑  Inger Bentzrud: Velskrevet debutroman om barndom, sauehold og skihopping
2. ↑  NRK-kritiker Marta Norheim om *Nyryddinga*.
3. ↑  Nyryddinga (billigbok) hos Samlaget
4. ↑  *Nyryddinga* som lydbok
**Johanna Eleonore Kohl**, kalt **Hannelore**, (født 7. mars 1933 i Berlin, død 5. juli 2001 Ludwigshafen) var gift med Tysklands tidligere kansler Helmut Kohl, og var i hans 16 år lange regjeringstid Tysklands kanslerfrue.

Liv og virke
------------

Hun vokste opp i Leipzig, hvor hennes far, Wilhelm Renner, var direktør for Hugo Schneider AG (HASAG), den største våpenfabrikanten i Midt-Tyskland fra 1939 til slutten av andre verdenskrig. Ved slutten av krigen flyktet familien til de vestlige okkupasjonssonene.

Under en klassefest i Ludwigshafen ble hun i 1948 kjent med den da 18 år gamle Helmut Kohl, som hun ble gift med 27. juni 1960 etter tolv års bekjentskap og et stort antall kjærlighetsbrev.

Hun studerte språk og snakket fransk og engelsk flytende – i motsetning til sin mann, som ikke snakket noen fremmedspråk. Med sin mann fikk hun sønnene Walter (1963) og Peter (1965). I hennes manns regjeringstid grunnla hun Kuratorium ZNS, som i 2005 ble omdøpt til ZNS - Hannelore Kohl Stiftung. Stiftelsen arbeider for å hjelpe ulykkesskadede med skader i sentralnervesystemet.

Den 5. juli 2001 ble hun funnet død i Kohlfamiliens hjem i Ludwigshafen. Hun hadde trolig begått selvmord etter å ha lidd av en svært sjelden og smertefull lysallergi siden 1993, som hadde tvunget henne til å unngå alt solskinn i flere år. Sykdommen var muligens blitt utløst etter et penicillininntak, men kan også ha vært en psykosomatisk senreaksjon på grunn av krigstraumer.

Hun mottok Baden-Württembergs fortjenstorden, og etter hennes død ble i mai 2004 en elvepromenadei Ludwigshafen ved Rhinen oppkalt etter henne. Hennes liv er behandlet i et teaterstykke av Johann Kresnik og en opera av Dea Loher.

Referanser
----------

1. 1 2   Munzinger Personen, Munzinger IBA 00000025147, besøkt 9. oktober 2017[Hentet fra Wikidata]
2. 1 2   Autorités BnF, BNF-ID 13085115r[Hentet fra Wikidata]
3. 1 2   FemBio-Datenbank, FemBio-ID 16089, besøkt 9. oktober 2017[Hentet fra Wikidata]
4. 1 2   Find a Grave, Find a Grave 23258, besøkt 9. oktober 2017[Hentet fra Wikidata]
5. ↑  Hickley, Catherine (11. juli 2011). «Kohl's Wife Suffered War Rape Trauma, Life in His Large Shadow». *Bloomberg* **(engelsk)**.

Litteratur
----------

* Kujacinski, Dona og Peter Kohl: *Hannelore Kohl*, Köln, 2002 (ISBN 3-426-27271-7)
* Clough, Patricia: *Hannelore Kohl*, Stuttgart, 2002. (ISBN 3-421-05615-3)

Eksterne lenker
---------------

* (en) Hannelore Kohl – kategori av bilder, video eller lyd på Commons Rediger på Wikidata
* (en) Hannelore Kohl på Internet Movie Database Rediger på Wikidata
* (de) Verk av og om Hannelore Kohl i katalogen til det tyske nasjonalbiblioteket
* (de)

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |
Blokktinden på sørsiden av Tjongsfjorden
**Tjongsfjorden** er en fjord i Rødøy kommune i Nordland. Fjorden har innløp mellom Sleipnesodden i nord og Skarvhalsen i sør og strekker seg 17 kilometer østover til Reppa i bunnen av fjorden.

Vågaholmen ligger på nordsiden av fjorden. Fra her gikk det tidligere ferje til Jektvik, og videre til Kilboghamn (opphørt 1992). Like øst for Vågaholmen ligger grenda Seglfor og rett over på andre siden av fjorden ligger grenda Nord-Værnes. Litt lenger inn på nordsiden av fjorden ligger bygda Kila. Den ligger like vest for grenda Tjong, som fjorden er oppkalt etter. På den andre siden av fjorden går den 2 kilometer lange bukta Hopen sørover. 

Fylkesvei 17 går langs indre og nordlige deler av fjorden ut til Tjong. Fra her går riksvei 831 og lenger ut fylkesvei 437 langs fjorden.

Referanser
----------

1. ↑  Tjongsfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
**John Vernard Dowdy** (født 11. februar 1912 i Waco i Texas, død 12. april 1995 i Athens i Texas) var en amerikansk advokat og demokratisk politiker.

Etter high school studerte han ved College of Marshall 1929–1931, og arbeidet som rettsreporter ved siden av privatstudier i rettsvitenskap 1931–1944. Deretter var han privatpraktiserende advokat 1940–1945 og offentlig anklager i Texas' 3. distrikt 1945–1952.

Høsten 1952 ble Dowdy valgt som ny representant for Texas' 7. distrikt i Representantenes hus, etter at Tom Pickett trakk seg fra vervet. Dowdy ble senere gjenvalgt, og var fra 1967 innvalgt for Texas' 2. distrikt. Han stilte ikke til gjenvalg i 1972, etter å ha blitt anklaget for å ha mottatt bestikkelser. I 1971 ble han funnet skyldig i åtte tiltalepunkter; to for planlegging, ett for å bringe en bestikkelse over delstatsgrensene og fem for mened. I 1973 ble han frifunnet på samtlige av tiltalepunktene som gjaldt bestikkelser og planlegging, men måtte senere sone en seks måneder lang fengselsstraff for mened.

Referanser
----------

1. 1 2   Find a Grave, oppført som John Vernard Dowdy, Find a Grave 32832125, besøkt 9. oktober 2017[Hentet fra Wikidata]
2. 1 2  «About John V. Dowdy, Sr.» **(engelsk)**. Baylor University. Besøkt 26. august 2012.
3. ↑  «TRIALS: Congressman Convicted». *TIME Magazine* **(engelsk)**. 10. januar 1972. Arkivert fra originalen 8. august 2013. Besøkt 26. august 2012.

Eksterne lenker
---------------

* (en) John Dowdy hos Amerikas forente staters kongress' biografiske kartotek Rediger på Wikidata


|  |  |  |
| --- | --- | --- |
| Forgjenger:**Jack Brooks** | **Kongressrepresentant fra Texas' 2. distrikt**(1967–1973) | Etterfølger:**Charles Nesbitt Wilson** |
| Forgjenger:**Tom Pickett** | **Kongressrepresentant fra Texas' 7. distrikt**(1952–1967) | Etterfølger:**George H.W. Bush** |

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** US Congress
 |
**Agnes Moxnes** (født 18. juli 1954) er en norsk journalist, tidligere programleder og kulturkommentator i NRK. 

Hun vokste opp i Åfjord på Fosenhalvøya i Trøndelag. Hun har studert historie, norsk og litteraturvitenskap ved UiO. Hun arbeidet i NRK i 35 år som programleder og kulturkommentator. Hun ledet blant annet magasinet *Kulturbeitet* i ti år og var også program leder i *Kulturnytt*. Fra 2011 til 2021 var hun NRKs kulturkommentator.

Agnes Moxnes mottok Lytterprisen i 2005.

Agnes Moxnes er datter til Sp-politiker Einar Moxnes (1921–2006).

Referanser
----------

1. ↑  Sigrid Hohle Bjønnes: *-Her skal jeg bo til jeg må bæres ut* - Aftenposten 24. mai 2008
2. ↑  Dønvold-Myhre, Lars Barreto (20. august 2021). «Slutter i NRK». *dagbladet.no* **(norsk)**. Besøkt 20. august 2021.
3. ↑  Karoline Henanger: *Inn fra beitet* - Portrettintervju med Agnes Moxnes i Klassekampen 18. september 2021

Eksterne lenker
---------------

* (en) Agnes Moxnes på Internet Movie Database Rediger på Wikidata
| Medaljeoversikt |
| --- |
| Konkurrerte for Italia Italia |
| Trugeløping: |
| Friidrett VM i trugeløping |
| Gull | Fondo 2019 |  8 km |

**Anna Laura Mugno** (født 6. august 1987) er en italiensk trugeløper og tidligere langdistanseløpet.

Hun ble verdensmester i trugeløping i 2019.

Idrettskarriere
---------------

Mugno drev tidligere med friidrett, og kom på åttendeplass på 3000 meter hinder under det italienske U23-mesterskapet i 2007. Hun kom på sjetteplass i Lucca halvmaraton 2015, og hun kom på 19.-plass under det italienske mesterskapet i halvmaraton 2015. I 2017 kom hun på tiendeplass i Firenze maraton.

Hun deltok i VM i trugeløping 2013, der hun kom på åttendeplass, og hun vant VM i trugeløping 2019, som ble arrangert som en del av trugeløpet La Ciaspolada i Italia, et årlig trugeløp der hun kom på andreplass i året før.

Referanser
----------

1. ↑  World Athletics - *Anna Laura Mugno - Results*, beøskt 30. juni 2021.
2. ↑  World Snowshoe Federation - *World Snowshoe Championship History*, besøkt 30. juni 2021.
3. ↑  Santucci Running - *AnnaLaura Mugno Campionessa del Mondo alla Ciaspolada 2019*, besøkt 30. juni 2021.
***Min kamp. Første bok*** er første bind i Karl Ove Knausgårds selvbiografiske romansyklus *Min kamp*, en serie på i alt seks bøker, utgitt av Forlaget Oktober i 2009. Bøkene i serien er blitt betegnet som en uvanlig stor «litterær satsing» skrevet med «kraft og oppriktighet». I seksbindsverket gir forfatteren detaljerte, nærgående og «brutalt ærlige beskrivelser av en rekke konkrete episoder og personer fra sin egen fortid og nåtid. Det har fått svært stor oppmerksomhet i mediene, blitt en stor salgssuksess og er oversatt til flere språk.

Innhold og mottakelse
---------------------

Dette første bindet tar for seg Knausgårds ungdomstid på 1980-tallet og hans reaksjoner og opplevelser da faren dør i 1998. Boken tar for seg hvordan faren utvikler en stadig kraftigere alkoholisme etter at han blir skilt.

Boken fikk meget gode kritikker og Brageprisen for 2009. Boken avfødde også sterke reaksjoner fra 14 slektninger av Knausgård som rykket inn et leserinnlegg i *Klassekampen* der de refererte til Knausgårds bok som «Judas-litteratur».

Litterære utmerkelser
---------------------

* 2009 Brageprisen
* 2009 P2-lytternes romanpris

Se også
-------

* *Min kamp*, omtale av hele romanserien

Referanser
----------

1. ↑  Pressemedling om Karl Ove Knausgårds forfatterskap fra Forlaget Oktober 3. november 2011
2. 1 2 3  Forlaget Oktobers omtale av *Min kamp. Første bok* (med eksempler på presseomtale)
3. ↑  *Dagbladet* 20. november 2009: *- Jeg er venner med de jeg vil være venner med*

Eksterne lenker
---------------

* Aftenpostens anmeldelse av boken

Portal: Litteratur
**Seiko Epson Corporation** (japansk: セイコーエプソン株式会社, Seikō Epuson Kabushiki-gaisha), mest kjent under varemerket **Epson**, er en av verdens største produsenter av IT-relatert elektronikk som matriseskrivere, laserskrivere, blekkskrivere, skannere, kameraer og stasjonære pc-er. Selskapet ble grunnlagt i 1942 i Suwa i Nagano prefektur i Japan, der hovedkontoret fortsatt ligger, selv om men virksomheten offisielt er registrert i Shinjuku i Tokyo. Virksomheten har tallrike datterselskaper over hele verden.

Seiko Epson har en Android OS-serie med video-projektorer kalt DREAMIO. 

Endeavour er merket på serien av bærbare pc som kommer med Windows som operativsystem. Flere produkter kommer imidlertid utelukkende med programvare på japansk.

Referanser
----------

1. ↑  «ホームプロジェクター». EPSON. 2022. Besøkt 7. august 2022.

Eksterne lenker
---------------

* (mul) Offisielt nettsted Rediger på Wikidata

* (en) Epson – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** VIAF **·** GND **·** LCCN **·** ISNI **·** NDL **·** NDL **·** BNE **·** CiNii
 |
**Agnes Steineger** (født 21. januar 1863 i Bergen, død 16. juni 1965) var en norsk maler. Hennes foreldre var Petter Starner Steineger, som var kjøpmann i Bergen, og Ingeborg Katharina Hess. Agnes var en yngre søster til zoologen Leonhard Hess Stejneger. 

Årene mellom seks og elleve tilbrakte hun i Tyrol. Moren døde da hun av 12 år gammel, og samme året gikk hun på internatskole i Sunnfjord. Hun gikk i malelære hos Anders Monsen Askevold i Bergen, og senere hos Marcus Grönvold og Bertha Wegmann i München. Hun debuterte med maleriet *Markblomster* i Bergen Kunstforening 1883. Studerte ved Académie Colarossi i 1886 og var på representert på Salonen i Paris 1887 og 1888, samt Verdensutstillingen i Paris 1889. Hovedsakelig bosatt i Italia 1902-14. Hennes mest kjente verk er *Selvportrett* fra 1895, som er i Bergen Kunstmuseum.

Teosof og antroposof
--------------------

I 1901 kom hun i berøring med teosofien, og hun var blant de første medlemmer av Teosofisk Samfunn i Kristiania. Men hun traff Rudolf Steiner først i 1908. I 1914 ledet hun en antroposofisk gruppe i Firenze. Hun dro til Goetheanum i Sveits og deltok sammen med flere nordmenn i virksomheten med bygging og utsmykking av det første Goetheanum. Hun spilte også klaver til eurytmi.

102 år
------

Etter oppholdet i Sveits flyttet hun til Norge og Bergen, og hun var aktiv i Bergensgruppen i Antroposofisk Selskap helt fram til hun var hundre år gammel. Agnes var venninne av maleren Frida Hoeck Rusti som var født i 1861, og sammen feiret de sine 102 og 100 år. Agnes Steineger døde 102 år gammel.

Referanser
----------

1. 1 2   Store norske leksikon, Store norske leksikon-ID Agnes\_Steineger[Hentet fra Wikidata]
2. 1 2   Norsk kunstnerleksikon, Norsk kunstnerleksikon ID Agnes\_Steineger, besøkt 9. oktober 2017[Hentet fra Wikidata]
3. 1 2   KulturNav, KulturNav-ID ec6c46f6-7633-46a3-b91f-b54a78c1442c, besøkt 9. oktober 2017[Hentet fra Wikidata]

Eksterne lenker
---------------

* Libra 1989-1, Fra antropsofiens første tid i Norge, av Terje Christensen Arkivert 21. juni 2009 hos Wayback Machine.
* Biografi på tysk[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Prabook **·** Geni **·** VIAF **·** ULAN **·** KulturNav
 |
**Er** (hebraisk: עֵר, «våken, vekket»; gresk: Ἤρ) var ifølge den hebraiske Bibelen (Det gamle testamente) Judas førstefødte sønn og bror til Onan og Sjela. Er var gift med Tamar. I henhold til *Første Mosebok* tok Jahve livet av Er,: «Er, Judas førstefødte, var ond i Herrens øyne, og Herren tok livet hans.» Det er ikke gitt ytterligere forklaringer.

På hebraisk når Er stavet baklengs gir det ordet «ond». I henhold til den franske rabbiner Rashi og andre rabbinere, forsøkte Er som Onan senere fraholde Tamar fra å føde, i Ers tilfelle grunnet at han ikke ville ødelegge Tamars skjønnhet. I teksten er Er framstilt som bror av Onan og av den yngste broren Sjela; men i *Første Krønikebok* er Er listet som en av Sjelas sønner.

Bibelforskere betrakter beskrivelsen av Er som en eponymisk etiologisk myte som angår variasjonene i grupperingene av Judas stamme og hvor den brå og plutselige døden til Er som en refleksjon av at en stamme døde ut, forsvant eller ble absorbert; tilstedeværelsen av en Er som en etterkommer Sjela i *Første Krønikebok* antyder at Er i virkeligheten var navnet på en stamme eller klan som opprinnelig var likestilt i status med den til Sjela, men som senere ble underordnet denne. Broren Onan kan representere en edomittisk klan ved navn *Onam*, ved at han er nevnt i en edomittisk genealogi i *Første Mosebok*.

Bibelforskere har argumentert at i fortellingen om Tamar, hvor beskrivelsen av Er er en del av, var de sekundære målene til enten å forsvare institusjonen av leviratekteskapet, eller presentere en etiologisk myte for dens opprinnelse. Ers rolle i fortellingen er således kun en bakgrunn for hovedhandlingen, hans død var årsaken for leviratekteskapet ble en vesentlighet. Emerton anser at beviset for dette er ikke overbevisende, skjønt klassiske rabbinske skribenter har argumentert at denne fortellingen angår opprinnelsen til leviratekteskapet.

Er er også et navn som listes i Lukasevangeliets versjon av Jesu slektsregister

Referanser
----------

1. ↑  Nettbibelen: 38:7[*død lenke*]
2. ↑  *Første Mosebok* 38:8
3. ↑  *Første Mosebok* 38:11
4. ↑  Nettbibelen: *Første Krønikebok 4:21*[*død lenke*]: «Sjela, sønn av Juda, hadde etterkommerne Er, far til Leka...»
5. 1 2 3  Emerton, J. A. (1975): «Judah and Tamar» i: *Vetus Testamentum* **29**, s. 405.
6. 1 2 3  Cheyne, Thomas Kelly; Black, J. Sutherland, red. (1899): *Encyclopaedia Biblica*.
7. ↑  Nettbibelen: [*Første Mosebok* 36:23]: «Dette er Sjobals sønner: Alvan, Manahat, Ebal, Sjefo og Onam»
8. ↑  *Genesis Rabba* 85:6

Portal: Litteratur
**Anna Rosalie Eleonora Laurell** (født 12. februar 1980 (43 år) i Lund) er en svensk bokser som er 184 cm høy og veier 75 kg.

Laurell begynte å bokse i Lunds Boxningssällskap. Hun ble den 30. september 2005 den første kvinnen som vant tittelen *årets bokser* i Sverige, og vant sitt andre VM-gull 2. oktober samme år da hun beseiret Olga Novikova fra Ukraina i finalen i 75-kilosklassen. Sitt første VM-gull tok hun i 2001. Hun har også tatt tre EM-gull og fira SM-gull.

Ved siden av boksingen studerer Laurell organisk kjemi ved Lunds universitet.

Laurell er datter av Martin Laurell og Henriette Weibull og er eldst av seks søsken.

Referanser
----------

1. ↑   oppført som Anna Laurell Nash, sok.se[Hentet fra Wikidata]

Eksterne lenker
---------------

* (en) Anna Laurell – Olympedia Rediger på Wikidata

* (en) Anna Laurell – Sports-Reference (OL-resultater – arkivert) Rediger på Wikidata

* (sv) Anna Laurell – Sveriges olympiske komité Rediger på Wikidata
* Offisielt nettsted Rediger på Wikidata

* (en) Anna Laurell – kategori av bilder, video eller lyd på Commons Rediger på Wikidata
| Medaljeoversikt |
| --- |
| Konkurrerte for Tysklands flagg Tyskland |
|  i kombinert: |
| De olympiske ringer Vinter-OL for ungdom |
| Sølv | 2016 Lillehammer | Skihopp, mixlag |
| Bronse | 2016 Lillehammer | Kombinert, mixlag |
| European Youth Olympic Festival |
| Gull | 2015 Tschagguns |  Skihopp, mixlag |
| Bronse | 2015 Tschagguns |  Skihopp, individuelt |

**Agnes Reisch** (født 11. oktober 1999) er en tysk skihopper. Hun har gull i mix-laghopp fra European Youth Olympic Festival 2015 og sølv i mix-laghopp fra Vinter-OL for ungdom 2016 på Lillehammer som fremste internasjonale meritter.

Idrettskarriere
---------------

2013/14
Reisch debuterte internasjonale 14. august 2013, Alpencup-rennet i Pöhla, der hun kom på 10.-plass. Hennes beste resultat i Alpencup denne sesongen ble en 3.-plass i Einsiedeln i september. Hun deltok ved OPA-skilekene 2014 (Nordische Skispiele der OPA 2014), som er et årlig mesterskap for medlemslandene i Organisation der Alpenländer-Skiverbände (OPA), og kom på 3.-plass i studentklassen og 2.-plass i lagkonkurransen for junior.

2014/15
Hun vant seks Alpencup-hopprenn i august og september 2014, og sikret seg sammenlagtseieren i denne cupen.

Ved European Youth Olympic Festival 2015 vant Tyskland mix lagkonkurranse, foran Russland og Tsjekkia. Her deltok hun sammen med Jonathan Siegel, Henriette Kraus og Axel Maylaender. Individuelt kom hun på delt 3.-plass, sammen med sin lagvenninne Luisa Görlich.

I mars ble hun tysk ungdomsmester i skihopping, foran Luisa Görlich og Sophia Görlich, begge fra WSV 08 Lauscha.

2015/16
I Alpencup 2015/16 har hun flere enkeltseire, og hun fikk også en pallplassering i Continentalcupen, med en 3.-plass i Oslo i september. Hun debuterte i verdenscupen i januar 2016, med en 13.-plass i Oberstdorf.

Hun deltok ved Vinter-OL for ungdom 2016 på Lillehammer, der han fikk to medaljer. I kombinert kom Tyskland kom på 3.-plass i mix lagkonkurransen. I tillegg deltok hun i mix-lagkonkurransen i skihopp, der Tyskland fikk sølv, bak Slovenia.

Referanser
----------

1. ↑  Weltcup B - *OPA Games 2014 Ski Jumping Ladies 99 and younger*, besøkt 20. februar 2016.
2. ↑  EYOF 2015 - *Ski Jumping Mixed Team*, besøkt 20. februar 2016.
3. ↑  ASV - *Deutsche Jugendmeisterschaft 2015 - Spezialsprung Mädchen* Arkivert 2016-03-08, hos Wayback Machine. besøkt 20. februar 2016.

Eksterne lenker
---------------

* (en) Agnes Reisch – Olympedia Rediger på Wikidata

* (de) Agnes Reisch – Tysklands olympiske komité Rediger på Wikidata

* (en) Agnes Reisch – FIS (kombinert) Rediger på Wikidata

* (en) Agnes Reisch – FIS (skihopping) Rediger på Wikidata

* (pl) Agnes Reisch – skijumping.pl Rediger på Wikidata
* (en) Profil hos ungdoms-OL 2016 Arkivert 18. februar 2016 hos Wayback Machine.
* (fr) Profil hos Les-Sports.info

Portal: Tyskland
**Tambet Pikkor** (født 17. april 1980 i Tallinn) er en estisk tidligere kombinertløper og skihopper, og senere skihopptrener.

Pikkor deltok i OL i 1998, 2002 og 2006. I 1998 ble han nummer 44 og sist av de som fullførte det individuelle kombinertrennet, og han var på det estiske laget som ble sist av 11 lag i lagkonkurransen. I 2002 ble han nummer 40 og sist i kombinert sprint, og fullførte ikke normaldistansen. Han deltok også i spesielt hopp, men ble slått ut i kvalifiseringen i storbakken. I 2006 ble han nummer 32 av 48 deltakere på kombinertsprinten og 33 av 48 fullførende deltakere på normaldistansen.

Han var med i VM i 1997, 2001, 2003 og 2005. I 1997 ble han nummer 18 i det individuelle kombinertrennet og var på det estiske laget som ble nummer 11 i lagkonkurransen. I 2001 ble han nummer 19 på sprinten og 47 av 56 fullførende deltakere på normaldistansen. Igjen var han på det estiske laget som ble nummer 11 i lagkonkurransen. I 2003 ble han nummer 2003 på sprinten, men fullførte ikke normaldistansen. I 2005 ble han nummer 40 av 52 fullførende deltakere på sprinten, og ble diskvalifisert i hopprennet på normaldistansen.

Sammenlagt i verdenscupen i kombinert ble han nummer 57 i 2003/04-sesongen og 59 i 2005/06-sesongen. Hans beste plassering i enkeltrenn individuelt var 26.-plass i Kuusamo 29. november 2003. Pikkor ble sju ganger estisk mester individuelt i kombinert og én gang i spesielt hopp. Han vant kombinert i 1998, 2000 (sprint), 2003 (sprint), 2004 (normaldistanse), 2005 og 2006 (både sprint og normaldistanse), og hopp i 2000.

Han la opp som aktiv utøver i 2007. Senere har han blant annet vært trener for det estiske kombinertlandslaget.

Tambet Pikkor er bror av Rauno og Roomet Pikkor, som begge har vært estisk mester i kombinert.

Referanser
----------

1. ↑   Eesti spordi biograafiline leksikon, ESBL athlete ID Tambet\_Pikkor, besøkt 9. oktober 2017[Hentet fra Wikidata]
2. ↑   sports-reference.com, www.sports-reference.com, besøkt 26. januar 2016[Hentet fra Wikidata]

Kilder
------

* Eesti Spordi Biograafiline Leksikon: Tambet Pikkor (3. oktober 2012, besøkt 19. februar 2015)
* Sport24: Tambet Pikkor (resultater, besøkt 19. februar 2015)
* Sports Reference: Tambet Pikkor Arkivert 21. september 2011 hos Wayback Machine. (olympiaresultater, besøkt 19. februar 2015)
* (en) Tambet Pikkor – Profil og resultatoversikt hos FIS (resultater kombinert, ikke fullstendig, besøkt 19. februar 2015)
* (en) Tambet Pikkor – Profil og resultatoversikt hos FIS (resultater spesielt hopp, ikke fullstendig, besøkt 19. februar 2015)

Eksterne lenker
---------------

* (en) Tambet Pikkor – Olympedia Rediger på Wikidata

* (en) Tambet Pikkor – Sports-Reference (OL-resultater – arkivert) Rediger på Wikidata

* (en) Tambet Pikkor – FIS (kombinert) Rediger på Wikidata

* (en) Tambet Pikkor – FIS (skihopping) Rediger på Wikidata
Kjemisk struktur.
Inca cola, peruiansk brus, hvis smak og farge kommer av tilsatt tartrazin.
**Tartrazin** er et syntetisk, gult fargestoff (azofargestoff). Azofargestoffer er tillatt brukt i begrenset mengde i næringsmiddelindustrien, blant annet i leskedrikker og slikkerier. Stoffets ADI-verdi (akseptabelt daglig inntak eller den mengden av et stoff som trygt kan spises uten å gi skadevirkning) er satt til 7,5 mg pr. kg kroppsvekt. For store mengder har vist seg å gi allergiske bivirkninger som elveblest.[] Ved bruk innenfor anbefalte verdier er det liten risiko for å overskride ADI-verdien. Hvis man er intolerant kan det gi reaksjoner som hudutslett, elveblest og fortetning av luftveiene. Fargestoffet har kodenummer E102.

Referanser
----------

1. ↑  «Tartrazine Allergy». News Medical Life Sciences. 24. april 2016. Besøkt 9. juli 2018.
2. ↑

Eksterne lenker
---------------

* (en) Tartrazine – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** GND
 |
**Stacy Eleanor Wilson** (født 12. mai 1965), canadisk ishockeyspiller som deltok i de olympiske vinterleker 1998 i Nagano.

Wilson vant en olympisk solvmedalje i ishockey under vinter-OL 1998 i Nagano. Hun var med på det canadiske laget som kom på andreplass i ishockeyturneringen for damer bak USA. Det var første gangen ishockey for damer var med på det olympiske programmet. Seks nasjoner deltok. Canada ble nummer to i gruppespillet og fikk dermed spille finale mot USA som vant gruppespillet. Canada tapte finalen med 1-3.

OL-medaljer
-----------

* 1998 Japans flagg Nagano - Sølv Sølv i ishockey, damer Canadas flagg Canada

Referanser
----------

Eksterne lenker
---------------

* (en) Stacy Wilson – Olympics.com Rediger på Wikidata

* (en) Stacy Wilson – Olympic.org Rediger på Wikidata

* (en) Stacy Wilson – Olympedia Rediger på Wikidata

* (en) Stacy Wilson – Sports-Reference (OL-resultater – arkivert) Rediger på Wikidata

* (en) Stacy Wilson – New Brunswick Sports Hall of Fame Rediger på Wikidata

* (en) Stacy Wilson – Eliteprospects.com Rediger på Wikidata

* (en) Stacy Wilson – Eliteprospects.com (personale) Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Tambartun kompetansesenter** lå på Gimse i Melhus kommune, to mil sør for Trondheim, og var en del av det statlige spesialpedagogiske støttesystemet (Statped). Senteret ga tjenester til synshemmede barn, unge og voksne samt deres nettverk på oppdrag fra kommuner og fylkeskommuner. En viktig del av jobben var å utvikle og formidle kompetanse og kunnskap om synshemninger.
I 2013 ble Tambartun slått sammen med resten av de statlige spesialpedagogiske sentrene, og ble region midt.

Historie
--------

På 1800-tallet bodde en meget rik mann ved navn Johan Widerøe Thoning Owesen på godset sitt Leira i Trondheim. Ungkaren Owesen beskrives som et sjeldent nobelt menneske som viste stor omsorg overfor sine underståtter, og en blind gutt på en av godsets husmannsplasser vekte Owesens interesse for blindesaken.

Da han døde, testementerte Owesen en stor del av formuen til opprettelsen av et blindeinstitutt. Skolen var de neste årene flere ganger på flyttefot før senteret i 1975 kunne flytte inn i et helt nytt bygg i Melhus kommune rett sør for Trondheim. Den siste blinde eleven ble utskrevet fra Tambartun i 1988 i tråd med den nye integreringsfilosofien, og siden har Tambartun fungert som ressurs- og kompetansesenter.

Eksterne lenker
---------------

* Nye Statped midt
**«Freight Train»** er en amerikansk folkesang. Den ble skrevet av Elizabeth Cotten i begynnelsen av 1900-tallet og popularisert under den amerikanske nyinteressen for folkemusikk på 1950- og 1960-tallet. I henhold til Cotten i BBC-serien *Down Home* (1985) komponerte hun «Freight Train» som tenåring, inspirert av lyden av togene som rullet inn på jernbanesporene i nærheten av hennes hjem i Nord-Carolina.

En innspilling av sangen ble gjort av Mike Seeger i Cottens hjem i Washington D.C. i 1957-58.

Ramblin' Jack Elliott spilte inn sangen. Den ble utgitt på plate i 1957. Hans versjon finnes på CD-platen *The Lost Topic Tapes: Cowes Harbour 1957*.

Andre innspilte versjoner
-------------------------

* Chet Atkins
* Joan Baez
* Alex Campbell
* Pat Donohue
* Rusty Draper
* Tommy Emmanuel
* Andy Garcia & David Grisham
* Laura Gibson
* Chas McDevitt Skiffle Group featuring Nancy Whiskey
* Peter, Paul & Mary
* Peggy Seeger
* Taj Mahal
* Sonny Terry & Brownie McGhee
* Doc Watson & David Holt

Norsk versjon
-------------

Terje Mosnes har skrevet en norsk tekst. Den norske tittelen er «Måne, måne».

Innspilling
-----------

* Ingunn Hiorth med orkester Dir.: Carsten Klouman. Arr.: Carsten Klouman. Utgitt på singlen RCA NA 1350 i 1969.

Listeplassering
---------------

Versjonen til Chas McDevitt Skiffle Group featuring Nancy Whiskey kom på den britiske singlelisten 13. april 1957 og lå der i 18 uker med nummer fem som høyeste plassering.

Referanser
----------

1. ↑  *Down Home* (BBC, 1985)
2. ↑  Elizabeth Cotten. Freight Train and Other North Carolina Folk Songs and Tunes Arkivert 16. februar 2012 hos Wayback Machine. (PDF)
3. ↑  Se plateetiketten
4. ↑  Chart Stats - Charles McDevitt Skiffle Group Featuring Nancy Whiskey
Artikkelen omhandler både distriktet og byen Tambunan

Betongstruktur reist til minne om frihetskjemperen Mat Salleh, som døde i Tambunan i 1900.
**Tambunan** er et distrikt i Pedalman-divisjonen i den malaysiske delstaten Sabah. Distriktet ligger i det vestlige innlandet av Sabah, i dalområdet mellom de to fjellkjedene Crocker i nordvest og Trus Madi i sørøst. Tambunan-distriktet har et areal på 1 347 kvadratkilometer og et folketall på 35 667 (2010), hvorav over tretti tusen tilhører folkegruppen dusun. Administrasjonssenteret er landsbyen Tambunan.

Kommunikasjonsmessig knyttes distriktet sammen med en vei i nord/sørlig retning til Ranau og Tenom, og en vei i vestlig retning til Kota Kinabalu.

Tambunan-distriktet ble opprettet den 1. januar 1962.

Byen
----

Byen Tambunan ligger i de sentrale delene av distriktet, og har 2 553 innbyggere.

Referanser
----------

1. 1 2 3  Folketellingen for Sabah (2010) Arkivert 14. november 2013 hos Wayback Machine..
2. ↑  Sabah LawNet: Tambunan District Council Instrument 1961 Arkivert 22. april 2014 hos Wayback Machine.. Besøkt 21. april 2014. (en)

|  |  |
| --- | --- |
| Oppslagsverk/autoritetsdata | GeoNames
 |
**Fotballklubben Rossijanka Moskvovskaja Oblast** er en russisk fotballklubb fra Krasnoarmejsk omtrent 5 mil nord for Moskva. Laget er et rent kvinnefotballag. 

Klubben ble dannet den 1. mars 1990 som et rent futsallag under navnet Orljonok (russ. Орлёнок = liten ørn), delvis inspirert av et lokalt fotballag. Futsallaget gjorde sakene sine bra både i Russland og utenfor. I 1994 skiftet klubben navn til Nadesjeda (russ. Надежда = Håp). Det var imidlertid først i 1998 at laget skiftet til tradisjonell fotball, og allerede året etter debuterte de e den øverste divisjonen. Der holdt de seg til 2001, da laget, under navnet Nadesjda-Gudok (russ. Надежда-Гудок = Håpets sirene (omtr.)) rykket ned av økonomiske grunner. To år senere fikk laget støtte av Moskva oblast til å satse igjen, denne gangen under sitt nåværende navn. 

Laget startet samme år i Moskva-regionens divisjon (den nest høyeste divisjonen), som de vant, og rykket rett opp. Førstesesongen i den øverste divisjonen gikk over all forventning, og laget endte på andreplass både i serie og i cup. De to påfølgende årene var Rossijankas storhetstid. De vant både serien og cupen. Begge årene kvalifiserte de seg til Mesterligaen i fotball for kvinner. I 2006-07-sesongen av Mesterligaen kom Rossijanka lett til andre kvalifiseringsrunde, men røk ut etter knepne ettmålstap mot Brøndby og Arsenal LFC. 

I 2007 var imidlertid Zvezda 2005 Perm for sterke i serien og cupen, og Rossijanka måtte greie seg med nok en andreplass. Seiren i 2006-sesongen ga imidlertid Rossijanka en plass i 07/08-sesongen av Mesterligaen. Dette gikk hakket bedre. Etter en like lett første kvalifiseringsrunde, fikk Rossijanka en noe lettere motstand i andre kvalifiseringsrunde. De og svenske Umeå IK kvalifiserte seg lett til kvartfinalen, og avsluttet med en uavgjort seg imellom. I kvartfinalen møtte Rossijanka 1. FFC Frankfurt. Rossijanka greide en sterk 0-0 uavgjort hjemme. I andre kamp ledet Frankfurt 2-0 helt til overtid, da Rossijanka reduserte til 2-1. Hadde Rossijanka scoret en gang til, hadde Frankfurt vært ute. Rossijanka lyktes imidlertid ikke, og laget røk ut.

2008 og 2009 resulterte begge ganger i andreplass i serien og seier i cupen, begge mot Zvezda. Som resultat av utvidelsen i Mesterligaen fra UEFA Women's Cup (bare for vinnere av den øverste nasjonale serien) til UEFA Women's Champions League (også for toerne i de beste ligaene etter UEFAs rangering), kom Rossijanka med til 2009/10-mesterligaen. Rossijanka vant sin kvalifiseringsgruppe, og gikk videre til sluttspillet. Rossijanka møtte i sekstendelsfinalen spanske Rayo Vallecano de Femenino og vant uten å imponere. Neste møte var mot Umeå. Rossijanka tapte mot det nå reduserte svenske mesterlaget hjemme, og spilte uavgjort 1-1 borte. Dermed var Rossijanka ute av mesterligaen.

Meritter
--------

* Russisk seriemester 2005, 2006
* Russisk cupmester 2005, 2006, 2008, 2009

Referanser
----------

1. ↑  Soccerway
2. ↑  Umeå klart for kvarstfinal efter rysare Arkivert 2009-11-15, hos Wayback Machine. – expressen.se, hentet 6. februar 2010

Eksterne lenker
---------------

* Rossijankas hjemmeside (engelsk/russisk)
* Rossijankas historie[*død lenke*] (engelsk)
*Turkana kan ha flere betydninger*

Satellittbilde av Turkanasjøen.
Turkanasjøen sett fra South Island.
**Turkanasjøen** er en endorheisk sodasjø som ligger hovedsakelig i Riftdalen i Kenya, men med det nordøstlige hjørnet over i Etiopia. Grensene i området er imidlertid delvis omstridt, særlig med hensyn til Ilemi-triangelet.

Den het tidligere Rudolfsjøen etter Rudolf av Østerrike.

Den er omtrent 6 405 km² stor, og på det meste 109 meter dyp. Det er en sodasjø med rikt fiske- og fugleliv og er en av verdens største ørkeninnsjøer. Sjøen ligger i Turkanasjøens nasjonalparker og skiller Turkana fylke i vest og Marsabit fylke i øst.

Sjøen er kanskje mest kjent for de mange funnene i området av utdødde menneskearter som *Australopithecus anamensis*, *Homo habilis* og *Homo erectus*.

Referanser
----------

1. 1 2 3 4 5 6 7  Lake Turkana *Lakepedia.com*
2. ↑  «Discoveries at Lake Turkana». National Geographic. Besøkt 28. juni 2022.

Eksterne lenker
---------------

* (en) Lake Turkana – kategori av bilder, video eller lyd på Commons Rediger på Wikidata

* (en) Lake Turkana – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** Nationalencyklopedin **·** Nationalencyklopedin **·** VIAF **·** VIAF **·** GND **·** LCCN **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** GeoNames
 |
**Hampstead Heath** (lokalt kjent som kun *the Heath*) er en stor, gammel park nord i London i England. Den har et areal på 3,2 km² og inneholder 25 små dammer, samt gammelt skoglandskap, sump, hekker og gressmark. Deler av parken har status som verneområde med spesiell vitenskapelig betydning. Dette gresskledte offentlige stedet ligger på en sandrygg, et av de høyeste punkt i London, strekker seg fra Hampstead til Highgate, hviler på levninger av et bånd av Londonleire. Den sørlige delen er Parliament Hill, og fra dette utgangspunktet over London er beskyttet av loven.

Parken eies av Corporation of London, som også forvalter det meste av parken. Kenwood-området (0,5 km²) forvaltes av English Heritage. Det meste av parken (2,8 km²) ligger i bydelen Camden. De resterende 0,4 km² kalles Hampstead Heath Extension og ligger i bydelen Barnet.

Blant stasjoner nær parken er Gospel Oak og Hampstead Heath på North London-linjen i syd, Hampstead og Golders Green på Northern-linjen i vest, og Highgate og Archway på Northern-linjen i nord. Ved den sydlige spissen av parken ligger Lido utendørsbasseng, og nordover nær Highgate er to dammer hvor svømming er tillatt. Andre dammer brukes ulikt til fisking, modellbåter og for dyreliv. Deler av området er kjent som sjekkested for homoseksuelle menn ved nattetid.

Kenwood House i Hampstead Heath.

 
«Gherkin» ┐
┌ Tower 42
┌ St Paul's
London Eye ┐
┌ BT Tower
Panorama over London fra Kenwood (før the Shard ble bygget).

Referanser
----------

1. ↑  Bentley, David (12. februar 2010): Arkivert 8. juli 2012 hos Wayback Machine. City of London. Arkivert fra original den 19. mai 2011.
2. ↑  «Hampstead - Hampstead Heath» Arkivert 8. oktober 2014 hos Wayback Machine. *British History Online*

Litteratur
----------

* Weinreb, Ben; Hibbert, Christopher (2010): *The London Encyclopaedia*. Macmillan. ISBN 978-1405049252.
* Hewlett, Janet (1997): *Nature Conservation in Barnet*. London Ecology Unit. ISBN 1 871045 27 4.

Eksterne lenker
---------------

* (en) Offisielt nettsted Rediger på Wikidata

* (en) Hampstead Heath – kategori av bilder, video eller lyd på Commons Rediger på Wikidata

* (en) Hampstead Heath – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** BBC Things
 |
**Cirka** (**sirka**, latin: *circa*) betyr *omkring* eller *omtrent*, hvilket blir brukt til å betegne usikre eller mindre viktige mål, slik som datoer eller mengder. Ordet kommer fra latin *circa*, som egentlig betyr «omkrets», som også finnes i ordet circumferens. Til å være et latinsk ord, som dertil har fullgode norske synonymer, er bruken av ordet *cirka* ganske vanlig i norsk dagligtale. Man kan si f.eks. si om vedkommende er *cirka 50 år*, eller om mer historiske hendelser sier man at *slaget ved Hafrsfjord sto i cirka (gjerne forkortet ca.) 872*, ettersom dette årstallet er usikkert.

Hvis et tall oppgis med *cirka* så betyr det at tallet i seg selv er avrundet, dermed kan *cirka* 25 meter være innenfor 20–30 meter om marginen er ±5 meter. Går en lengre fra referansepunktet i tid eller rom så vil perioden som *cirka* omfatter bli større, men uten at det er noen klar sammenheng.

Det er ikke gitt at begge tall i en periode er absolutte eller oppgitt med usikkerhet

* 1732–1799 eller 1732–99: begge år er nøyaktige,
* ca. 1732 – 1799: bare det siste året er nøyaktig, det første er tilnærmet,
* 1732 – ca. 1799: bare det første året er nøyaktig, det siste er tilnærmet,
* ca. 1732 – ca. 1799: begge årene er tilnærmet.

Legg merke til formen «ca. 1732–1799» hvor streken er uten mellomrom og *cirka* kan gjelde hele perioden. Denne formen er dermed tvetydig da den er nær formlik med varianten hvor bare første år er angitt med tilnærmet nøyaktighet.

Som et løst anslag kan en bruke (*Dette er ikke en alment akseptert liste!*)

* for de siste hundre årene bør tilnærmingen være innenfor fem år (f.eks. 1940, 1945, 1950, 1955),
* for de siste fem hundre årene bør tilnærmingen være innenfor ti år (f.eks. 1720, 1730, 1740, 1750),
* for de siste tusen årene bør tilnærmingen være innenfor tjuefem år (f.eks. 1250, 1275, 1300, 1325),
* for de siste to tusen årene bør tilnærmingen være innenfor femti år (f.eks. 150, 200, 250, 300), og
* for den nedskrevne historien til mennesket bør tilnærmingen være innenfor hundre til to hundre år.

Dette er imidlertid bare omtrentlige regler, og hva som faktisk brukes kan variere utfra praktiske, tekniske eller juridiske hensyn.

Kommersiell bruk
----------------

*Circa* er et merkenavn i rullebrettindustrien som lager sko, klær og rullebrett. Profesjonelle rullebrettkjørere kan få kontrakt med rullebrettlaget til Circa.

Referanser
----------

1. ↑  «cirka». *Store norske leksikon* **(norsk)**. 20. februar 2018. Besøkt 19. juni 2018.
2. ↑  Det Norske Akademis ordbok, cirka, besøkt 1. januar 2019
3. ↑  «Bokmålsordboka | Nynorskordboka». *ordbok.uib.no*. Besøkt 19. juni 2018.
4. ↑  «Om lag 25 meter fra». *Språkrådet* **(norsk)**. Besøkt 19. juni 2018.

|  |  |
| --- | --- |
| Oppslagsverk/autoritetsdata | Store norske leksikon
 |
**Trini Austin Lund** (født 23. januar 1951) er en norsk skuespiller kjent fra teater og TV.

Virke
-----

### Teatret

Hun gikk ut av Statens Teaterhøgskole i 1975 og har siden debuten samme året, har vært tilknyttet Det Norske Teatret, der hun har markert seg i roller som "Vårt vesle krypinn" i 1979, "Vegen til Mekka" i 1987 og "Tida er vår heim" i 1993–94 der hun er søster til Bjørn Floberg.

### TV

På TV-lerretet ble hun i 1978 kjent som «Elis» i Blindpassasjer (TV-serie), samboer til en debuterende Bjørn Floberg som «Akeron». Året før hadde hun gjort seg bemerket som «Sunniva Sylvin» i Lykkespill (TV-serie) der hun var kjæresten til både Bjørn Floberg og avdøde Georg Løkkeberg.

### Kabaret

Hun har også medvirket i kabareten "Nå seile vi på Mjøsa" basert på Alf Prøysens musikk, deriblant landeplagen Så seile vi på Mjøsa i 1989.

Lund stod selv for tekstutvalget til sin solo i Bertolt Brechts kabaret "Blodhunden", som hun utviklet 1988–89 i samarbeid med regissør Erik Lie.

### Sirkus

I 1984 reiste hun og Henrik Scheele med Cirkus Berny som klovner. Året efter, i 1985, satte de opp Cabaret i Bernys sirkustelt på Majorstuen med Trini og Frode Rasmussen, Trini var Sally Bowles.

Oppvekst og utdanning
---------------------

Hun er oppvokst på Makrellbekken og i England. Faren Vilhelm Lund (1900–82) var skuespiller. Efter skolegang på den katolske St. Sunniva skole studerte hun kunsthåndverk i England og etter det studerte hun ved Statens teaterhøgskole, der hun ble ferdig i 1975.

Roller (utvalg)
---------------

* «Susanne Sylvin» i TV-miniserien *Lykkespill* (1977)
* «Elis» i TV-miniserien *Blindpassasjer* (1978)
* «Frk. Suenson» i filmen *Formynderne* (1978)
* «Bente» i filmen *Kronprinsen* (1979)
* «Fru Starvik» i TV-miniserien *Spionskipet* (1983)
* «Bestis» i TV-serien *Mens vi venter på far* (i TV-programmet *Midt i smørøyet*) (1995)
* «Amanda Bokken» i filmen *Mørkets øy* (1997)
* «Bestyrerinne» i TV-serien *Nini* (1998)

Referanser
----------

1. ↑   sceneweb.no[Hentet fra Wikidata]
2. 1 2 3  *60 år* i Aftenposten den 23. januar 2011.
3. ↑  *Lys ramme rundt brutale sannheter* fra NTB tekst den 13. september 1994.
4. ↑  *Fremtiden er ikke hva den engang var* i Adresseavisen den 23. mars 2007.
5. ↑  *Prøysen inntar Det Norske* i Aftenposten den 3. januar 1989.
6. ↑  *Snusende Brecht* i Aftenposten den 27. april 1988.
7. 1 2  *Skuespiller i klovnedrakt* i Aftenposten den 4. august 1984.
8. ↑  *"Cabaret" I luftig sirkustelt* i Aftenposten den 25. juli 1985.

Eksterne lenker
---------------

* (no) Trini Lund hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |